รัฐบาลไทย-ข่าวทำเนียบรัฐบาล-กรมบัญชีกลางมอบรางวัลองค์กรที่มีความเป็นเลิศในการบริหารจัดการด้านการเงินการคลังประจำปีงบประมาณ 65
วันพฤหัสบดีที่ 8 กุมภาพันธ์ 2567
08/02/2567
กรมบัญชีกลางมอบรางวัลองค์กรที่มีความเป็นเลิศในการบริหารจัดการด้านการเงินการคลังประจําปีงบประมาณ 65
กรมบัญชีกลางจัดพิธีมอบรางวัลองค์กรที่มีความเป็นเลิศในการบริหารจัดการด้านการเงินการคลัง ครั้งที่ 9 ประจําปีงบประมาณ พ.ศ. 2565ให้แก่หน่วยงานที่ผ่านการประเมินผลการปฏิบัติงานของหน่วยงานตามขั้นตอนการบริหารด้านการเงินการคลัง 5 มิติ
นางแพตริเซีย มงคลวนิช อธิบดีกรมบัญชีกลาง เปิดเผยว่า ในวันนี้ (8 ก.พ. 67) กรมบัญชีกลางจัดพิธีมอบรางวัลองค์กรที่มีความเป็นเลิศในการบริหารจัดการด้านการเงินการคลัง ครั้งที่ 9 ประจําปีงบประมาณ พ.ศ. 2565ให้แก่หน่วยงานที่ผ่านการประเมินผลการปฏิบัติงานของหน่วยงานตามขั้นตอนการบริหารด้านการเงินการคลัง 5 มิติได้แก่ มิติด้านการจัดซื้อจัดจ้าง มิติด้านการเบิกจ่าย มิติด้านการบัญชีภาครัฐ มิติด้านการตรวจสอบภายในภาครัฐ และมิติด้านปลอดความรับผิดทางละเมิด ซึ่งแต่ละมิติได้มีการปรับปรุงเกณฑ์ให้เหมาะสม และสอดคล้องกับสถานการณ์ปัจจุบัน โดยในปีนี้ได้รับเกียรติจากนายกฤษฎา จีนะวิจารณะ รัฐมนตรีช่วยว่าการกระทรวงการคลัง เป็นประธานในพิธีมอบรางวัลฯ ณ โรงแรม S 31 สุขุมวิท กรุงเทพฯ
“ปีงบประมาณ พ.ศ. 2565 มีหน่วยงานที่ได้รับรางวัล จํานวน 29 หน่วยงาน และ 8 จังหวัด รวมทั้งสิ้น 46 รางวัล ประกอบด้วย 10 ประเภทรางวัล ได้แก่
รางวัลสําหรับส่วนราชการ (29 หน่วยงาน 37 รางวัล)
1.รางวัลประกาศเกียรติคุณด้านการจัดซื้อจัดจ้าง  จํานวน 8 รางวัล
2.รางวัลประกาศเกียรติคุณด้านการเบิกจ่าย   จํานวน 4 รางวัล
3.รางวัลประกาศเกียรติคุณด้านการบัญชีภาครัฐ จํานวน 1 รางวัล
4.รางวัลประกาศเกียรติคุณด้านการตรวจสอบภายในภาครัฐ  จํานวน 1 รางวัล
5.รางวัลประกาศเกียรติคุณด้านปลอดความรับผิดทางละเมิด จํานวน 12 รางวัล
6.รางวัลองค์กรที่มีความเป็นเลิศรายด้าน  จํานวน 4 รางวัล
7.รางวัลประกาศเกียรติคุณหน่วยงานที่มีการพัฒนาการปฏิบัติงานด้านการเงินการคลัง ไม่มีหน่วยงานได้รับรางวัล
8.รางวัลประกาศเกียรติคุณส่งเสริมความเป็นเลิศในการบริหารจัดการด้านการเงินการคลัง จํานวน 6 รางวัล
9.รางวัลองค์กรที่มีความเป็นเลิศในด้านบริหารจัดการด้านการเงินการคลัง ไม่มีหน่วยงานได้รับรางวัล
10.ใบประกาศการผ่านเกณฑ์การประเมินมาตรฐานรางวัลองค์กรที่มีความเป็นเลิศในการบริหารจัดการด้านการเงินการคลัง จํานวน 1 รางวัล
รางวัลสําหรับจังหวัด (8 จังหวัด 9 รางวัล)
1.รางวัลประกาศเกียรติคุณด้านการจัดซื้อจัดจ้าง  จํานวน 3 รางวัล
2.รางวัลประกาศเกียรติคุณด้านการเบิกจ่าย   จํานวน 3 รางวัล
3.รางวัลประกาศเกียรติคุณด้านการบัญชีภาครัฐ ไม่มีหน่วยงานได้รับรางวัล
4.รางวัลประกาศเกียรติคุณด้านการตรวจสอบภายในภาครัฐ  ไม่มีหน่วยงานได้รับรางวัล
5.รางวัลประกาศเกียรติคุณหน่วยงานที่มีการพัฒนาการปฏิบัติงานด้านการเงินการคลัง  จํานวน 1 รางวัล
6.รางวัลประกาศเกียรติคุณส่งเสริมความเป็นเลิศในการบริหารจัดการด้านการเงินการคลัง จํานวน 1 รางวัล
7.รางวัลองค์กรที่มีความเป็นเลิศในด้านบริหารจัดการด้านการเงินการคลัง  ไม่มีหน่วยงานได้รับรางวัล
8.ใบประกาศการผ่านเกณฑ์การประเมินมาตรฐานรางวัลองค์กรที่มีความเป็นเลิศในการบริหารจัดการด้านการเงินการคลัง จํานวน 1 รางวัล” อธิบดีกรมบัญชีกลาง กล่าว
อธิบดีกรมบัญชีกลาง กล่าวเพิ่มเติมว่า รางวัลองค์กรที่มีความเป็นเลิศในการบริหารจัดการด้านการเงินการคลัง มีวัตถุประสงค์เพื่อส่งเสริมการปฏิบัติงานด้านการเงินการคลังในภาพรวมของหน่วยงานให้มีประสิทธิภาพ ถือเป็นรางวัลอันทรงเกียรติและเป็นความภาคภูมิใจของหน่วยงานที่สามารถใช้จ่ายเงินงบประมาณอย่างคุ้มค่า มีประสิทธิภาพ โปร่งใสเป็นการส่งเสริมให้การปฏิบัติงาน ประสบความสําเร็จตามที่ตั้งไว้ พร้อมกันนี้ กรมบัญชีกลางยังคงมุ่งมั่นให้ความสําคัญกับการกํากับดูแลด้านการเงินการคลังของภาครัฐ เพื่อพัฒนาประสิทธิภาพด้านการบริหารจัดการด้านการเงินการคลังภาครัฐ ซึ่งเป็นการส่งเสริมการปฏิบัติงานด้านการเงินการคลังในภาพรวมของประเทศให้สอดคล้องกับวิสัยทัศน์ “กํากับดูแลและบริหารการใช้จ่ายเงินของแผ่นดินให้เกิดประโยชน์สูงสุด” ต่อไป